Хайнц Чеховски
Нещо да сторя. Опит за бягство…

Превод от немски: Венцеслав Константинов, —

chitanka.info

Нещо да сторя. Опит за бягство

от прегръдките на това настояще. Отново

да съживя уморените сиви клетки. Да оправдая

Отчаянията си пред една тълпа

от невежи, които

те обявяват за побъркан поради

твоята безнадеждност при вида на

възправящото се пред тебе бъдеще, тоест

да превъзмогна деня, този и

може би следващия.

Понякога

вече си мисля,

че съм единственият, който,

заобиколен от прах, мръсотия

и неотговорени писма,

не намира трайност в живота си, но от време на време

все пак прониква звук

сред моите четири

нетрайни стени.

Суровата школа

на самотата.

Неизразимото.

Надеждата,

лишена от образ.

Наоколо

хладните

свидетели на съпротивата

срещу Нищото.

1998

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.